Trinásty nasadený Lukáš Klein prehral v prvom kole dvojkolovej kvalifikácie o postup do hlavnej súťaže dvojhry juniorov na Roland Garros s Maďarom Zsomborom Pirosom 1:6, 4:6. Súťaže juniorov budú bez slovenskej účasti.
Všetci hráči s platnou registráciou STZ majú možnosť iba do utorka 31. 5. 2016 (vrátane) hlasovať prvý krát v histórii Slovenského tenisového zväzu za svojich zástupcov v Rade STZ a vo VV STZ. Tak neváhajte a využite túto jedinečnú možnosť vybrať si z kandidátov. Podmienky elektronického hlasovania sú veľmi jednoduché:
UPOZORŇUJEME účastníkov I. a II. ligy, že v zmysle rozpisu súťaže je domáce družstvo povinné okrem spracovania zápisu zo stretnutia cez systém eTenis, vyhotoviť a zaslať na adresu email@example.com aj FOTODOKUMENTÁCIU z nástupu družstiev (hráči nastúpení pred začiatkom stretnutia na rovnakom dvorci) s menovitým poradím hráčov oboch družstiev na fotografii. Do zápisu nezabudnúť uviesť aj čas ukončenia stretnutia a lopty akými sa hralo.
Dávame do pozornosti veľmi užitočnú PRÍRUČKU pre KAPITÁNOV družstiev, ktorú spracoval a aktualizoval podľa všeobecne platných predpisov STZ skúsený rozhodca Ing.Vladimír Gerhart, ako pomôcku pre skvalitnenie priebehu regionálnych súťaží družstiev. Odporúčame k nahliadnutiu všetkým kapitánom, bez rozdielu regionálnej príslušnosti, avšak kapitáni by nemali zabudnúť pred zahájením súťaže, preštudovať si i rozpis, ktorý stanovuje špecifiká jednotlivých súťaží. V prípade nejasností výkladu, resp. špecifíkácií v regiónoch, treba kontaktovať príslušný riadiaci orgán súťaže.
Letná univerziáda 2016 v tenise sa uskutoční v dňoch 6.-8.septembra 2016 v športovom areáli P.Gleska (Račianska 103, Bratislava - Mladá Garda).
Na základe nového Zákona o športe č. 440/2015 Z.z. s účinnosťou od 1.1.2016 pribudol nový zmluvný typ – Zmluva o sponzorstve v športe, ktorého hlavným cieľom je podpora športu a jeho transparentného financovania. Doteraz používané zmluvy (Zmluva o reklame, Zmluva o vzájomnej spolupráci, Darovacia zmluva) v sebe nesú viaceré nevýhody, resp. riziká pre niektorú zo zmluvných strán. Dávame do pozornosti súhrn informácií týkajúcich sa zmlúv o sponzorstve v športe ako aj konkrétny vzor takejto zmluvy .